**F E L H Í V Á S**

**VÁROSI KITÜNTETŐ DÍJAK**

**JAVASLATTÉTELÉRE**

Szentendre Város Önkormányzatának Képviselő-testülete a Városi Kitüntető Díjak alapításáról és adományozásának rendjéről szóló 10/2008. (II. 20.) Önk. sz. rendeletével a helyi közügyek valamely területén elért kimagasló teljesítmény, vagy huzamosabb időn át folytatott kiemelkedő munkálkodás, életmű elismerésére kitüntető díjakat alapított.

**A rendelet értelmében a kitüntető díjak minden évben egy személynek, vagy csoportnak adományozható a Képviselő-testület határozata alapján.** Nem adományozható díj a Képviselő-testület vagy állandó bizottságai tagjai részére.

**Szentendre Város Önkormányzat nevében a kitüntetéseket a Polgármester a 2016. október 23-i városi ünnepség keretében adja át.**

A kitüntetések bruttó 100.000 Ft támogatással, emlékplakettel és oklevéllel járnak. Amennyiben a kitüntető díjban közösség, vagy csoport részesül, kétszeres összegű támogatás, egy emlékplakett és egy oklevél jár.

**Az alábbi kitüntetésekre lehet javaslatot tenni:**

**SZENTENDRE VÁROS SZOLGÁLATÁÉRT DÍJ** adományozható azon személyeknek és csoportoknak, akik a város közéletében köztisztviselői, vagy közalkalmazotti szolgálatban hosszú időn át kiemelkedő munkát végeztek, vagy valamely jelentős szellemi alkotással járultak hozzá a közszolgálat színvonalának emeléséhez, ezzel általános elismerést vívtak ki az ügyfelek és a szolgáltatást igénybevevők körében.

**SZENTENDRE VÁROS KÖZMŰVELŐDÉSI DÍJ** adományozható azoknak a személyeknek, közösségeknek, akik kiemelkedő eredményeket értek el a közművelődési tevékenységükkel, az ifjúság művelődéséért végzett munkában, a közművelődés korszerű formáinak és módszerének kidolgozásában és meghonosításában, s mindezek mellett kitűnnek a közéletben való részvételükkel.

**SZENTENDRE VÁROS KÖZEGÉSZSÉGÜGYI DÍJ** adományozható a város egészségügyi és szociális ellátása érdekében kiemelkedő tevékenységet kifejtő orvosnak, gyógyszerésznek, ápolónak, asszisztensnek, valamint egészségügyi vagy szociális területen dolgozónak.

**SZENTENDRE VÁROS TESTNEVELÉSI ÉS SPORT DÍJ** adományozható a város érdekében kifejtett magas színvonalú sportmunkáért, országos, vagy nemzetközi sportteljesítményért annak a személynek, csoportnak vagy csapatnak, aki a mérhető teljesítmény mellett magatartásával és életmódjával is példaként állítható a város közössége elé.

**SZENTENDRE VÁROS TISZTES IPAROSA DÍJ** adományozható annak a személynek és csoportnak, aki, illetve amely a gazdasági élet különböző területén kiemelkedő eredményeket ért el, és ezzel hozzájárult Szentendre város jó hírnevének öregbítéséhez, értékeinek növeléséhez.

**SZENTENDRE VÁROS KÖZBIZTONSÁGÁÉRT DÍJ** adományozható azon személyeknek és csoportoknak, akik a város közbiztonsága érdekében hosszú időn át kiemelkedő munkát végeztek, vagy valamely tevékenységükkel hozzájárultak a város közbiztonságának színvonalas emeléséhez.

**SZENTENDRE 1956 EMLÉKÉREM -** a díj minden évben egy szentendrei polgárnak – halála esetén hozzátartozóinak adományozható, aki 1956-ban részt vett a forradalom és szabadságharc eseményeiben, illetve akit meghurcoltak, megaláztak, valamilyen megtorlás érte őt a forradalom leverését követően.

**SZENTENDRE VÁROS CIVIL SZERVEZETE** adományozható azon közösségeknek, akik aktív résztvevői a város civil életének, tevékenységükkel, a várost segítő kezdeményezéseikkel, javaslataikkal elindítják a közös gondolkodást, és hozzájárulnak a fejlesztések megvalósításához, tanácsaikkal, véleményükkel elősegítik az innováció, a kulturális- és sport élet színvonalának emelését, a hagyományok ápolását, más civil szervezeteket is bevonnak a város életébe, megerősítve ezzel a társadalmi megújulás, folyamatát. ***(A díjjal együtt pénzjutalom nem jár.)***

***A díjakra javaslatot tehet:***

***a) a polgármester, a jegyző;***

***b) a képviselők, a bizottsági tagok;***

***c) szentendrei szakmai, civil szervezetek, egyesületek, intézmények;***

***d) legalább 10 állandó szentendrei lakhellyel rendelkező lakos.***

A díjakból **évente egy adományozható**, ezért fontosnak tartjuk a város Polgárainak véleményét, javaslatát.

A javaslatok beérkezési határideje: **2016. július 31.**

A javaslat beadásának helyszíne**: Szentendrei Közös Önkormányzati Hivatal Iktatója**

(2000. Szentendre, Városház tér 3.)

Kérjük a javaslattevőket, hogy a méltatások szövegét 10-15 gépelt sorban fogalmazzák meg, a hivatal ügyfélszolgálatán átvehető, vagy a honlapunkról letölthető adatlapon. A javaslatokat az adatlap kitöltése után e-mailben szkennelve is meg lehet küldeni a fent megadott határidőre a lantos.anna@szentendre.hu e-mail címre.

**Felhívjuk a figyelmet, hogy csak a határidőre beérkezett, méltatással és aláírással ellátott javaslatokat áll módunkban elfogadni!**

További felvilágosítást kérhető: Lantos Annától a Hivatal Jegyzői titkárságán a 26/785-033 telefonszámon.

|  |
| --- |
| **JAVASLAT**a Szentendre Város Önkormányzata által alapított***……………………………..díj \*\****adományozására |
| \*A javaslattevő neve: |  |
| \*A javaslattevő címe: |  |
| \*A javaslattevő telefonszáma vagy e-mail címe: |  |
| Beérkezés határideje és címe: | **2016. július 31.** **Szentendrei Közös Önkormányzati Hivatal Iktatója** (2000 Szentendre, Városház tér 3.) vagy **e-mail:** lantos.anna@szentendre.hu |
| \*A kitüntetésre javasoltneve, titulusa: |  |
| \*A kitüntetésre javasolt címe: |  |
| \*A kitüntetésre javasolt telefonszáma vagy e-mail címe: |  |
| \*Indokolás:  | ***(A javaslat indokolásaként 10-15 gépelt sor)*** |

\* - jelölt mező kitöltése kötelező!

\*\*- jelölt helyre kérjük, hogy írják be melyik díjra javasolják jelöltjüket!